Цветан Ангелов
Стихове от Зайко Зелкин

chitanka.info

Предсказание

Стихотворение за нрава и съдбата на пора

Влезе пор в кокоши двор

през отвор

от малък чвор.

Няма спор,

че този пор

ще загине от топор.

Гарван

Изобличително стихотворение

Гарван крачи след орачи.

Гарван крачи, но не грачи.

Гарван да оре не рачи —

обирач на обирачи

поглед в зърното вторачи.

Заешка работа

Стихотворение за моя съсед

Взел е

зеле

заек млад.

Хрупа,

трупа —

няма склад.

Леле,

сплел е

нисък плет!

Но си

носи

пистолет!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.